**Návrh plánu kontrolnej činnosti**

**hlavnej kontrolórky mesta Spišská Belá na I. polrok 2025**

V súlade s ustanovením § 18f ods. 1 písm. b) zákona č. 369/1990 Zb. o obecnom zriadení v znení neskorších predpisov predkladám na rokovanie mestského zastupiteľstva Spišskej Belej návrh plánu kontrolnej činnosti na I. polrok 2025.

Kontrola zákonnosti, účinnosti, hospodárnosti a efektívnosti pri hospodárení a nakladaní s majetkom mesta bude vykonaná v subjektoch podľa zákona č. 369/1990 Zb. o obecnom zriadení v znení neskorších predpisov.

**1. Pravidelné kontroly**

Kontrola plnenia uznesení mestského zastupiteľstva v Spišskej Belej

Kontrola evidencie a vybavovania sťažností, petícií a podnetov občanov v roku 2024

Prijímanie, vedenie evidencie a preverovanie podnetov o protispoločenskej činnosti

**2. Zameranie kontrol**

Kontrola prevodov nehnuteľného majetku podľa ustanovenia § 18f ods. 1 písm. i) zákona č. 369/1990 Zb. o obecnom zriadení v znení neskorších predpisov

Kontrola hospodárenia v spoločnosti Mestský podnik Spišská Belá, s. r. o. v roku 2024

Kontrola hospodárenia v spoločnosti Sociálny podnik Spišská Belá, s. r. o. v roku 2024

Kontrola uzatvorených dohôd o prácach vykonávaných mimo pracovného pomeru v meste v roku 2024, ich zákonnosť, oprávnenosť a efektívnosť čerpania mzdových prostriedkov

Kontroly plnenia prijatých opatrení z kontrol vykonaných v predchádzajúcich obdobiach

**3. Ostatné kontroly**

Kontroly vykonávané na základe uznesení mestského zastupiteľstva v Spišskej Belej a podľa ustanovenia § 18f písm. h/ zákona č. 369/1990 Zb. o obecnom zriadení v znení neskorších predpisov.

Kontroly vykonávané z vlastného podnetu na základe poznatkov, o ktorých sa hlavná kontrolórka dozvedela pri svojej činnosti

**4. Príprava a tvorba koncepčných a metodických materiálov**

Vypracovanie a predloženie správy o kontrolnej činnosti za rok 2024

Vypracovanie stanoviska k návrhu záverečného účtu mesta Spišská Belá za rok 2024

Vypracovanie návrhu plánu kontrolnej činnosti na II. polrok 2025

Správy o výsledkoch kontrol pre mestské zastupiteľstvo

Spolupráca pri tvorbe koncepčných materiálov, vnútorných predpisov, všeobecne záväzných nariadení a pod.

Poradie vykonávania jednotlivých kontrol nemusí byť dodržané. Zmeny vo výkone kontroly môžu nastať v závislosti od kontrolovanej problematiky, závažnosti a množstva zistených nedostatkov, časového rozsahu jednotlivých kontrol ako aj z dôvodu, že sa vyskytnú okolnosti, na základe ktorých bude potrebné vykonať iné kontroly.

Návrh plánu kontrolnej činnosti na I. polrok 2025 je v súlade s ustanovením § 18f ods. 1 písm. b) zákona č. 369/1990 Zb. o obecnom zriadení v znení neskorších predpisov zverejnený na úradnej tabuli a webovom sídle mesta Spišská Belá dňa 25. 11. 2024.

Ing. Slávka Tomalová

hlavná kontrolórka mesta Spišská Belá